Pius Nkonzo Langa is op 25 Maart 1939 in Bosbokrand in die Transvaal gebore. Hy verwerf 'n regsgraad van die Universiteit van Suid-Afrika in 1973 en sy LLB in 1976. Hy werk in 'n klerefabriek vanaf 1957 tot 1960, waarna hy as tolk en boodskapper vir die Departement van Justisie aangestel is.
Later word hy 'n aanklaer en 'n landdros. Hy is in Junie 1977 as advokaat van die Hooggeregshof van Suid-Afrika toegelaat. In Januarie 1994 word hy tot senior advokaat bevorder.
Na die beëindiging van apartheid word die Konstitusionele Hof van Suid-Afrika gestig. Langa word, saam met tien ander, as die eerste regters van die hof aangestel. Hy word in Augustus 1997 tot Adjunkpresident bevorder en in November 2001 word hy die Adjunkhoofregter van Suid-Afrika. Hy was effektief vanaf Junie 2005 die land se hoofregter en beklee die pos tot sy aftrede in Oktober 2009.
Langa is op 24 Julie 2013 by die Milpark Hospitaal in Johannesburg, na 'n lang siekbed oorlede.
↑ 1,0 1,1 1,2 1,3 "Konstitusionele Hof van Suid-Afrika - Regters". Constitutionalcourt.org.za. Besoek op 24 Julie 2013.
↑ 2,0 2,1 Staff. "Pius Langa dies aged 74". News24. Besoek op 24 Julie 2013.
↑ "Pius Langa se profiel op whoswho.co.za". Whoswho.co.za. Besoek op 24 Julie 2013.
Ontsluit van "https://af.wikipedia.org/w/index.php?title=Pius_Langa&oldid=1790921"
Last edited on 8 September 2018, at 09:50